armvectores/hy_wikipedia_2023 huggingface dataset:
Էրլ Գրեյ

Էրլ Գրեյ (անգլ. Earl Grey, բառացի - «Կոմս Գրեյ», երբեմն հանդիպում է աղավաղված իմաստով թարգմանությունը «Ալեխառն կոմս»), ամենատարածված բուրումնավետ թեյերից է։ Այն սովորական սև թեյ է, որի հետ խառնում են բերգամոտի յուղ։


== Անվանումը ==
Ժողովուրդը թեյը անվանում է նաև «Ալեխառն կոմս» («Գրեյ» ազգանունը կարող է թարգմանվել որպես «ալեխառն», որը կոմսի մազերի գույնն էր)։ Այս անվանումը այժմ օգտագործվում է այս թեյը արտադրող խոշոր ընկերությունների կողմից։


== Ստեղծման պատմությունը ==
Համարվում է, որ այս թեյն անվանվել է ի պատիվ կոմս (անգլ. Earl) Չարլզ Գրեյի (1764-1845), որը եղել է Մեծ Բրիտանիայի վարչապետը ՝ 1830-1834 թթ.: Ըստ հայտնի տարբերակի, չինացի բարձրաստիճանը այս թեյից է ուղարկում կոմս Գրեյին, շնորհակալություն հայտնելու, քանի որ բրիտանացի նավաստիները փրկել էին նրա տղային խորտակվելուց։ Բայց այս տարբերակը ստույգ չի, քանի որ Չինաստանում օգտագործում են հիմնականում կանաչ թեյ, իսկ Էրլ Գրեյը ի սկզբանե պատրաստում էին սև թեյից։ Բացի դրանից Չինաստանում բերգամոտ չի աճում, և այդ ժամանակ չինացիները այդպիսի թեյ չէին կարող պատրաստել։ Մյուս տարբերակը այն է, որ Գրեյին թեյի գաղտնիքը պատմել է հնդկացի մահարաջա, որի տղային փրկել էին վագրի հարձակումից։
Բայց կան նաև թեյի ծագման մասին այլ պատմություններ։ Դրանցից մեկն այն է, որ բերգամոտի յուղ և սև թեյ տեղափոխող նավը ընկնում է փոթորկի մեջ։ Փոթորկի պատճառով յուղի տարաները կոտրվում են և լցվում  թեյի տերևների վրա։ Քանի որ և՛ թեյը, և՛ յուղը բավականին թանկ էին նավապետը որոշում է թեյը աղբ չնետել և վաճառում է։ Թեյը հավանում են  բրիտանացիները և հենց իրենք էլ անվանում են Էրլ Գրեյ ի պատիվ կոմս Գրեյի, քանի որ նա ուներ հնդկական թեյի պլանտացիաներ։


== Ներկայիս պատմությունը ==
Թեյը մեծ ծավալներով սկսել են արտադրել ՛՛Twinings in the Strand՛՛ և ՛՛Jacksons from Piccadilly՛՛ բրիտանական ընկերությունները։ Ջեքսոնները հավաստիացնում են որ թեյի բաղադրատոմսը ստացվել է 1830 թվականին կոմս Գրեյից, իսկ Թվայնինգները հավաստիացնում են, որ կոմսը իրենց խնդրել էր ստանալ Չինաստանից ուղարկած թեյի բաղադրատոմսը։
"Twinings"-ը ունի նաև ՛՛Լեդի Գրեյ՛՛ թեյը, որը նման է «Էրլ Գրեյին» բայց ունի ավելի նուրբ համ։ «Լեդի Գրեյ»-ի պատրաստման համար բերգամոտի փոխարեն օգտագործում են լիմոնի և նարնջի կեղև, ինչպես նաև բնական ցիտրուսի  բուրավետիչներ։


== ՏԵս նաև ==
Թեյ
Սև թեյ
Կանաչ թեյ
Գանպաուդեր


== Աղբյուրներ ==
Kramer, Ione. All the Tea in China. - China Books, 1990. - P. 180-181. - ISBN 0-8351-2194-1.
Քլիֆ Բարքեր

Քլիֆորդ «Քլիֆ» Յուջին Բարքեր (անգլ.՝ Clifford "Cliff" Eugene Barker, հունվարի 15, 1921 – մարտի 17, 1998), ամերիկացի բասկետբոլիստ, պաշտպան, Օլիմպիական խաղերի չեմպիոն (1948 թ.)։ Մասնագիտական ողջ կարիերան (1949–1952 թթ.) անցկացրել է Բասկետբոլի ազգային ասոցիացիայի (NBA) «Ինդիանապոլիս Օլիմպիանս»։ Համալսարանային առաջնությունում ներկայացրել է Կենտուկիի համալսարանը՝ 1948 և 1949 թվականներին ճանաչվելով NCAA չեմպիոն։


== Արտաքին հղումներ ==
Վիճակագրությունը Justsportsstats.com կայքում(անգլ.)
Էջը Բասկետբոլ-ռեֆերենսում(անգլ.)
Ռոմանս բանաստեղծի մասին

«Ռոմանս բանաստեղծի մասին» (ռուս.՝ «Романс о поэте»), երաժշտական ​​ֆիլմ «Ճանապարհ դեպի Պուշկին» (ռուս.՝ «Дорога к Пушкину») վոկալ շարքի հիման վրա։


== Սյուժե ==
«Ճանապարհ դեպի Պուշկին» երաժշտական ​​և բանաստեղծական  շարքը թողարկվել է վինիլով «Мелодия» ընկերության կողմից 1989 թվականին և CD-ով` Star Bridge ընկերության կողմից  1994 թվականին։ Հենց այս սկավառակն է հիմք հանդիսացել «Ռոմանս բանաստեղծի մասին» ֆիլմի համար, որը բավականին յուրօրինակ կերպով պատմում է Ալեքսանդր Պուշկինի կյանքի, սիրո և մահվան մասին։ Ֆիլմն ստեղծվել է կոմպոզիտոր Վլադիմիր Բիստրյակովի և բանաստեղծ Վլադիմիր Գոցուլենկոյի ռոմանսների հիման համար, որոնք կապվում են մեկ սյուժետային գծով։ Յուրաքանչյուր հոլովակ ցույց է տալիս մեկ ​​դրվագ ռուս մեծ բանաստեղծի կյանքից։


== Դերերում ==
Նիկոլայ Կարաչենցով – ''Ալեքսանդր Պուշկին
Օլգա Կաբո – ''Նատալիա Գոնչարովա
Թամարա Ժեմչուգովա-Բուտիրսկայա – Պիկովայա դամա և գնչուհի գուշակ 
Անժելիկա Նևոլինա – Աննա Կերն և գնչու
Գալի Աբայուլով — թղթախաղ խաղացող և պարող պարահանդեսում
Պոլինա Ռաշկինա


== Կինոգործիչներ ==
Ռեժիսոր՝ Յուրի Ռաշկին
Օպերատոր՝ Գրիգորի Բելենկի
Կոմպոզիտոր՝ Վլադիմիր Բիստրյակով
Սցենարիստ և բանաստեղծությունների հեղինակ՝ Վլադիմիր Գոցուլենկո
Ռոմանսների կատարող՝ Նիկոլայ Կարաչենցով


== Ռոմասներ, որոնք օգտագործվել են ֆիլմում ==
«Чёрный ворон кружит»
«В Михайловском»
«У цыганского шатра»
«Ожидание»
«Романс о прекрасной даме»
«Прощание с Одессой»
«Зимняя фантазия»
«Анна Керн»
«Песенка о дуэлях»
«Бесы»
«Исповедь»
«Наталья Николаевна»
«На краю Земли»


== Հետաքրքիր փաստեր ==
«Ճանապարհ դեպի Պուշկին» երաժշտական ​​և բանաստեղծական շարքը բաղկացած է տասնյոթ ռոմանսներից, սակայն նրանցից միայն տասներեքն են ընդգրկված ֆիլմում։
«Ճանապարհ դեպի Պուշկին» երաժշտական-բանաստեղծական շարքը ձայնագրվել է ութ տարվա ընթացքում։


== Ծանոթագրություններ ==


== Արտաքին հղումներ ==
Фильм «Романс о поэте» на сайте НАШЕ КИНО
Фильм «Романс о поэте» на сайте fenixclub.com
Николай Караченцов о фильме «Романс о поэте» и цикле «Дорога к Пушкину»
Фильм «Романс о поэте» на сайте kino-teatr.ru
Անա (տառ)

Անան (ஆனா) թամիլական այբուբենի առաջին տառն է։
Համագրությունները՝

վրացական Ան — ა
հայկական Այբ — Ա ա
հունական Ալֆա — Α α
Աստերոիդների ցանկ (19401-19500)

Աստերոիդների ցանկ (19301-19400)  • Աստերոիդների ցանկ  • Աստերոիդների ցանկ (19501-19600)
 Աստերոիդների ցանկ (19301-19400)  • Աստերոիդների ցանկ  • Աստերոիդների ցանկ (19501-19600)


== Աղբյուր ==
«Discovery Circumstances: Numbered Minor Planets (15001)-(20000)»։ www.minorplanetcenter.net
Կոպեյ-Կուբովո

Կոպեյ-Կուբովո (ռուս.՝ Копей - Кубово, բաշկիրերեն՝ Кәпәй - Кыбау), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արզգիրի շրջան

Արզգիրի շրջան (ռուս.՝ Арзгирский муниципальный район), մունիցիպալ շրջան Ռուսաստանի Դաշնության Ստավրոպոլի երկրամասում։
Ստեղծվել է 1924 թվականին։ Վարչական կենտրոնը՝ Արզգիր։


== Աշխարհագրություն ==
Շրջանի տարածքի մակերեսը կազմում է 3383,38 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 26036 մարդ։ Բնակչության խտությունը կազմում էր 7,7 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կրակմարիչ

Կրակմարիչ, սկսվող հրդեհը հատուկ միջոցներով (քիմիական փրփուր, ածխաթթու, օդա-մեխանիկական փրփուրներ, փոշիներ, ջուր և այլն) կրակ կամ հրդեհ մարելու սարք։ Առավել տարածված են քիմական փրփրային կրակմարիչները։ Դրանք 1-100 դմ3 տարողությամբ գլանաձև անոթներ են՝ գործարկման հարմարանքով և անոթի ներսում գտնվող ապակե կոլբայով (երբեմն երկու)։
Անոթը պարունակում է լիցքի հիմնային (նատրիումի բիկարբոնատի լուծույթ), իսկ ապակե կոլբան՝ թթվային մաս։ Վերջինս ռեակցիայի մեջ է մտնում հիմնային մասի հետ՝ կրակմարիչը գործողության մեջ դնելիս։ Ռեակցիայի հետևանքով անջատվում է ածխաթթու գազ, և առաջանում է փրփուր, որն ածխաթթու գազի ճնշմամբ դուրս է մղվում գլխադիրի միջով։
Փրփրային կրակմարիչներով մարում են նավթամթերքների և պինդ նյութերի հրդեհները։ Դրանցով չի կարելի մարել հոսանքի տակ գտնվող էլեկտրասարքավորումների և որոշ քիմիական նյութերի (սպիրտներ, ալկալիական մետաղներ և այլն) հրդեհները։ Էլեկտրասարքավորումների և ներքին այրման շարժիչների հրդեհները մարելու համար օգտագործում են ածխաթթվային կրակմարիչներ, որոնց համար աշխատանքային ճնշումը նախատեսված է 15 Մն/մ2 (150 Կգ/սմ2)։ Մյուս բոլոր կրակմարիչներում ճնշումը չի գերազանցում 2 Մն/մ2 (20 Կգ/uմ2)։
Գուստավո Մոդենա

Գուստավո Մոդենա (փետրվարի 13, 1803(1803-02-13), Վենետիկ, Venetian Province, Ավստրիական կայսրություն - փետրվարի 20, 1861(1861-02-20), Թուրին, Իտալիա), իտալացի դերասան։
Պադուայի համալսարանում ստացել է իրավաբանական կրթություն։ Բեմական գործունեությունն սկսել է 1824 թ.-ին։ Ելույթ է ունեցել տարբեր թատերախմբերում, այնուհետև կազմակերպել սեփականը։ Մոդենան մասնակցել է 1831 թ.-ի Բոլոնիայի ապստամբությանը, սերտ կապերի մեջ եղել «Երիտասարդ Իտալիա» գաղտնի հանրապետական ընկերության և նրա հիմնադիր Զ. Մաձինիի հետ։ Ձգտել է թատրոնը զենք դարձնել հանուն իր ժողովրդի ազատության և անկախության պայքարի։ Լավագույն դերերից են՝ Ադելգիզ (Մանձոնիի «Ադելգիզ»), Բրուտոս, Աավուղ, Փիլիպոս (Ալֆիերիի «Բրուտոս», «Աավուղ», «Փիլիպոս») ևն։ Մոդենայի գործունեությունը նպաստել է դերասանական արվեստի իտալական ռեալիստական դպրոցի ստեղծմանը։ Եղել է դերասաններ Ա. Ռիստորիի, է. Ռոսիի, Թ. Աալվինիի ուսուցիչը։ 1888 թ.-ին լույս են տեսել Մոդենայի նամակները, որոնք մեծ հետաքրքրություն են ներկայացնում թատրոնի ուսումնասիրման համար։


== Ծանոթագրություններ ==
Ռոբերտ Հարիս

Ռոբերտ Հարիս (անգլ.՝ Robert Harris, մարտի 7, 1957(1957-03-07)[…], Նոթինգհեմ, Նոթթինգեմշիր, Անգլիա, Միացյալ Թագավորություն), անգլիացի գրող։


== Կենսագրություն ==
Ռոբերտ Հարիսը ծնվել է անգլիական Նոթինգհեմ քաղաքում։ Ավարտել է Քեմբրիջի Սելվին քոլեջը։ BBC-ում աշխատել է որպես լրագրող, իսկ The Observer, The Sunday Times և The Daily Telegraph թերթերում որպես՝ քաղաքական խմբագիր։
Սկզբում գրել է գիտահրապարակախոսական գրքեր։ Իր առաջին զվարճալի վեպը «Ֆաթերլանդն» էր՝ այլընտրանքային պատմություն, որում Գերմանիան հաղթեց Համաշխարհային երկրորդ պատերազմը։ Նա դարձավ բեստսելեր։ Այդ ժամանակվանից Հարիսը շարունակում է գրքեր գրել, որոնցից շատերը արդեն էկրանավորվել են։
Այժմ նա ապրում է Բերքշիրում իր կնոջ՝ Ջիլ Հորնբիի, ով նույնպես գրող է և չորս երեխաների հետ։


== Հարիսի վեպերը ==


== Էկրանարկվել են ==


== Ծանոթագրություններ ==


== Արտաքին հղումներ ==
Роберт Деннис Харрис. Биография
Роберт Харрис в fictionbook.ru
Սլեյթեր Մարտին

Սլեյթեր Մարտին «Դուգի» Մարտին կրտսեր (անգլ.՝ Slater Nelson "Dugie" Martin Jr., հոկտեմբերի 22, 1925(1925-10-22), Ուոկեր շրջան, Տեխաս, ԱՄՆ - հոկտեմբերի 18, 2012(2012-10-18), Հյուստոն), ամերիկացի պրոֆեսիոնալ բասկետբոլիստ և մարզիչ։ «Մինեապոլիս Լեյքերս» և «Սենթ Լուիս Հոքս» ակումբների կազմերում դարձել է NBA հնգակի չեմպիոն։ 1982 թվականից Բասկետբոլի փառքի սրահի անդամ։


== Խաղացողի կարիերա ==
Խաղացել է խաղարկողի դիրքում։ Սովորել է Օսթինի Տեխասի համալսարանում։ 1950-ական թվականներին Մարտինը եղել է NBA լավագույն պաշտպանողական խաղացողներից մեկը։ Երկար ժամանակվա ընթացքում Ջորջ Մայքենի հետ հանդես է եկել «Մինեապոլիս Լեյքերս»-ի կազմում, բայց ոչ մի անգամ հանդես չի եկել մեկնարկային հնգյակի կազմում, որի արդյունքում «Լեյքերս»-ի կազմում դարձել է քառակի չեմպիոն։ Հետո մի քանի խաղ անցկացրել է «Նյու Յորք Նիքս» ակումբի կազմում։ 1956 թվականին տեղափոխվել է «Սենթ Լուիս Հոքս», որտեղ միացել է Բոբ Փեթիթին, որի արդյունքում նվաճել է NBA չեմպիոնի ևս մեկ տիտղոս։ NBA-ում, ընդհանուր առմամբ, անցկացրել է 11 մրցաշրջան։ Յոթ անգամ մասնակցել է NBA բոլոր աստղերի խաղին (1953-1959): Հինգ անգամ ընդգրկվել է NBA բոլոր աստղերի երկրորդ հավաքականի կազմում (1955-1959): NBA կարիերայի ընթացքում, ընդհանուր առմամբ, խաղացել է 745 խաղ, որոնց ժամանակ հավաքել է 7337 միավոր (9,8 մ/խ), կատարել 2302 անդրադարձ և 3160 փոխանցում։
1982 թվականին Սլեյթեր Մարտինի անունը տեղ է գտել Բասկետբոլի փառքի սրահում։


== Մահ ==
Սլեյթեր Մարտինը մահացել է անհայտ կարճատև հիվանդությունից 2012 թվականի հոկտեմբերի 12-ին Տեխաս նահանգի Հյուստոն քաղաքում 86 տարեկան հասակում։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ օֆ ===


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում (անգլ.)
Մարզչի կարիերան Basketball-Reference.com կայքում Archived 2012-10-16 at the Wayback Machine. (անգլ.)
Ալեյկիա

Ալեյկիա (հունարեն՝ λενχός սպիտակ), արյունաստեղծ օրգանների հիվանդություն, երբ արյան համակարգում խիստ նվազում կամ վերանում են սպիտակ գնդիկները և պակասում կարմիր գնդիկներն ու թիթեղիկները (թրոմբոցիտներ)։ Լինում են արյունահոսային ալեյկիա և սննդաթունային ալեյկիա (ալիմենտար տոքսիկական ալեյկիա կամ սեպտիկ անգինա)։
Արյունահոսային ալեյկիայի պատճառներն են՝ նյարդային համակարգի տրավման, անցյալում կրած հիվանդությունները (մալարիա, տուբերկուլոզ ևն), ռադիոակտիվ ճառագայթման ազդեցությունը, չարորակ ուռուցքները։ Ախտանիշներն են՝ սակավարյունությունը, լորձաթաղանթների դիֆթերիային ախտահարումները, բծավոր արյունազեղումները և արյունահոսությունները։
Սննդաթունային ալեյկիան ձյան տակ մնացած և բորբոսասնկերով վարակված հացահատիկի օգտագործումից առաջացած թունավորումն է, որը խախտում է ոսկրածուծի արյունաստեղծ ֆունկցիան։ Ախտանիշներն են՝ ստամոքս–աղիքային համակարգի ախտահարումները, նեկրոզային և գանգրենային անգինան և արյունահոսությունները։
Ալեյկիայի տարատեսակ է նաև ագրանուլոցիտոզը՝ արյան մեջ հատիկավոր սպիտակ գնդիկների քանակի նվազումը։
Բուժումը՝ արյան փոխներարկում, արյունաստեղծումը խթանող դեղանյութեր։


== Ծանոթագրություններ ==
Ազու (այլ կիրառումներ)

Ազու, կարող է վերաբերել՝

Ազու - լեռ` հիշատակված ուրարտական սեպագիր արձանագրություններում
Ազու - թաթարական ազգային ուտեստ
Ալեքսանդր Մելիք-Փաշայան (բժիշկ)

Անվան այլ կիրառումների համար տե՛ս՝ Ալեքսանդր Մելիք-Փաշայան (այլ կիրառումներ)Ալեքսանդր Ալբերտի Մելիք-Փաշայան (հունվարի 1, 1938(1938-01-01), Լենինական, Հայկական ԽՍՀ, ԽՍՀՄ), հայ զինվորական բժիշկ, հոգեբույժ, առողջապահության կազմակերպիչ։ Բժշկական ծառայության գնդապետ։


== Կենսագրություն ==
Ալեքսանդր Մելիք-Փաշայանը ծնվել է 1938 թվականին Լենինականում (այժմ՝ Գյումրի), մաթեմատիկոսների ընտանիքում։ 1945-1955 թվականներին սովորել է Երևանի Ստեփան Լիսիցյանի անվան թիվ 34 դպրոցում, 1955-1961 թվականներին՝ Լենինգրադի ռազմա-բժշկական ակադեմիայում։ 1955-1980 թվականներին որպես զինվորական բժիշկ ծառայել է Խորհրդային Միության զինվորական նավատորմում, 12 տարի եղել է ատոմային սուզանավերի ռազմածովային բժիշկ (Կամչատկա, Խաղաղ օվկիանոս)։ 1980-1991 թվականներին եղել է Երևանի քաղխորհրդի առողջապահության վարչության հրահանգիչ, ՀՀ առողջապահության նախարարության Պլանային-ֆինանսական վարչության գլխավոր տնտեսագետ, այնուհետև՝ վարչության պետ, 1991 թվականից՝ «Նորք» հոգեբուժական առողջության հանրապետական կենտրոնի տնօրեն։ 1991 թվականին վերապատրաստման դասընթացների է մասնակցել Մոսկվայի Վ. Սերբսկու անվան դատական հոգեբուժության գիտահետազոտական ինստիտուտում։
1953-1954 թվականներին եղել է Հայաստանի շախմատի չեմպիոն, ունի վարպետության թեկնածուի կոչում։ 1994 թվականից «Յունեսկոյի» մագիստոս է, բարձրագույն կատեգորիայի առողջապահության կազմակերպիչ։


== Ընտանիք ==
Ամուսնացած է, ունի 6 երեխա։


== Անդամակցություն ==
«Ազգային Միաբանություն կուսակցության» նախագահության անդամ
Ազնվականների միության անդամ, 1994


== Պարգևներ ==
«Աշխատանքի վետերան» մեդալ, 1980
«Առողջապահության գերազանցիկ» կրծքանշան, 1982
Զինվորական կառավարական պարգևներ
ՀՀ ԳԽ նախագահության պատվոգրեր


== Ծանոթագրություններ ==


== Աղբյուրներ ==
Հարություն Մինասյան, 100 հայ հոգեբույժներ, Գիրք Ա, Երևան, 2002։
Ոսկեգույն շուշան

Ոսկեգույն շուշան,  Շուշանների ցեղ, Շուշանածաղկավորների կարգ, միաշաքիլավորների դաս։ Ճապոնիայում էնդեմիկ է։


== Տարածվածություն ==
Տարածված է Ճապոնիայում։


== Կենսաբանական նկարագրություն ==
Շուշանի արմատացողունը դեղնաշագանակագույն է (մինչև դեղնասպիտակ), սոխուկը մինչև 15 սմ տրամագծով և 7-8 սմ բարձրությամբ։ Կոթը ուղիղ է 50-ից մինչև 250 սմ բարձրությամբ։
Տերևները 8-22 սմ երկարությամբ (սովորաբար 10-15 սմ) և 1,5-3,5 սմ լայնությամբ։
Ծաղիկները 25սմ և ավելի տրամագծով, լայն բացված, սպիտակ գույնի է կարմիր գույնի բծերով և դեղին շերտով կախված տերևների եզրերին և ծաղկի ծայրամասային հատվածների ալիքային ծայրերը, հաճելի ուժեղ բուրմունքով, հավաքված պտտվող բրգաձև բազմագույն ծաղկաբուծության մեջ։ Որոշ ձևերի ծաղկաբույլըն ունի մինչև 30 ծաղիկ։
Մշակաբույսը հարավում ծաղկում է օգոստոսին, Ռուսաստանի կենտրոնական և հյուսիսային շրջաններում՝ սեպտեմբերին։
Կարիոտիպ՝ 2n = 24:


== Մշակում ==
Տնկելու համար պահանջվում է մինչև 25 սմ խորություն, ցածր թփերի մեջ, ստվերոտ հողում։ Սոխուկը պետք է շրջապատված լինի խիտ մանրախիճով` լավ օդափոխության համար։ Ցողունայի վերին մասը պետք է լինի արևի տակ, անհրաժեշտ է բարձր խոնավություն, հատկապես աճի ժամանակ։ Շուշանի այս տեսակի մշակումը ավելի լավ կարողանում են Բալթյան երկրներում և  Ռուսաստանի հյուսիս-արևմտյան շրջաններում, քան կենտրոնական սև-երկրում և հարավարևելյան շրջաններում։
Անհրաժեշտ հողի խառնուրդ. լավ փտած տորֆոտ հող փոքր քանակությամբ տերևների հումուսով։ Կարող է ձմռանը լինել Սանկտ Պետերբուրգում։
Լավ պայմաններում սոխուկը հեշտությամբ վերարտադրվում է ինքնուրույն թեփուկավոր սոխուկներ և հիմնական ցողունից տալիս է շատ ճուտեր։ Շուշանի փոքր սոխուկները, որոնք ձեռք են բերվել թեփուկավոր սոխուկներից 2-3 տարում, չեն գերազանցում 2-3 սմ-ը, սակայն նրանք ունեն 1-2 ծաղիկ տալու ունակություն։ Սերմերը լավ են բազմանում։ Սերմերի բազմացումից առաջանում են ավելի դիմացկուն սոխուկներ։
Ոսկեգույն շուշանը շատ դիմացկուն է սոխուկի խոցվելու հիվանդություններից (ֆուզարիոզ)։
Թունավոր է կատուների համար։


== Ձևեր ==
Այն ունի բազմաթիվ ձևեր՝ մաքուր սպիտակ, բծավոր ծաղիկներով, ինչպես նաև ազնվամորու ծաղկման նման և նույն սահմանի ծաղիկների նման։ Տափակ տերևի ձևը ունի մինչև 30 ծաղիկներ և առանձնանում է ամբողջ բույսի և մեծ ծաղիկների հատուկ հզորությամբ։ Շուշանի  այս հիբրիդները, որոնք վերցված են որպես մայր բույս, ունեն վառ կարմիր շերտ երկայնքով և երկայնքով perianth հատվածների։ Այս հիբրիդները չեն գերազանցում 1 մ բարձրությունը և ունեն բավականին փոքր մուգ շագանակագույն սոխուկներ։  
		
		
		


== Ծանոթագրություն ==
Բորիս Փարսադանյան

Բորիս Քրիստափորի Փարսադանյան (Փարսադանով) (մայիսի 14, 1925(1925-05-14), Կիսլովոդսկ, Տերսկի օկրուգ, Հյուսիսկովկասյան երկրամաս, ՌԽՖՍՀ, ԽՍՀՄ - մայիսի 14, 1997(1997-05-14), Տալլին, Էստոնիա), հայ կոմպոզիտոր, ջութակահար, Էստոնիայի արվեստի վաստակավոր գործիչ (1967)։


== Կենսագրություն ==
1948-1953 թվականներին սովորել է Մոսկվայի հայ մշակույթի տան երաժշտական ստուդիայում։ 1950 թվականին ավարտել է Մոսկվայի Գնեսինների անվան երաժշտական ուսումնարանը (ջութակի բաժին), 1959 թ.-ին՝ Տալլինի կոնսերվատորիան (ստեղծագործական բաժին)։
1975-1988 թվականներին եղել է Էստոնիայի ֆիլհարմոնիայի գեղարվեստական ղեկավար։


== Ստեղծագործություններ ==
Գրել է «Սասունցի Դավիթ» սիմֆոնիկ պոեմը (1950), 8 սիմֆոնիա (1958-1981), «Ապրեցեք դարերով» ռեքվիեմը (1962), «Աղ» օպերան (ըստ Բաբելի, 1972), սիմֆոնիա-կոնցերտ՝ մենակատար ջութակով (1977), ջութակի (1955), ֆլեյտայի (կամերային նվագախմբի հետ, 1978) կոնցերտներ, կամերային անսամբլներ, սոնատներ։


== Ծանոթագրություններ ==


== Աղբյուրներ ==
• «Ով ով է. Հայեր», կենսագրական հանրագիտարան, հատոր Բ, Երևան, 2007
Ֆուտբոլային լիգայի գավաթի եզրափակիչ 1984

Ֆուտբոլային լիգայի գավաթի եզրափակիչ 1980, Ֆուտբոլային լիգայի գավաթի 20-րդ խաղարկությունն է, որում հաղթեց «Լիվերպուլ» ֆուտբոլային ակումբը առաջին խաղում 0-0 իսկ երկրորդ խաղում 1-0 հաշվով՝ «Էվերթոնին»։ Առաջին խաղը տեղի ունեցավ Լոնդոնի Ուեմբլի մարզադաշտում, իսկ երկրորդ խաղը Մանչեսթերի Մաին Ռոադ մարզադաշում։
Բերյոզովկա (Իկորեցի վտակ)

Անվան այլ կիրառումների համար տե՛ս՝ Բերյոզովկա (այլ կիրառումներ)Բերյոզովկա (ռուս.՝ Берёзовка), գետ Ռուսաստանում, հոսում է Վորոնեժի մարզում։ Գետաբերանը տեղակայված է Իկորեց գետի աջ ափին։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Իմբաբուրա (պրովինցիա)

Իմբաբուրա (իսպ.՝ Provincia de Imbabura), պրովինցիա, որը տեղակայված է Հյուսիսային Էկվադորում՝ Անդերում։ Մայրաքաղաքն Իբարրան է։ Պրովինցիայի բնակչությունը խոսում է իսպաներեն և իմբաբուրյան կեչուա լեզվով։ Կոտակաչի հրաբուխն ունի 4944 մետր բարձրություն, այն գտնվում է 15 կիլոմետր դեպի հյուսիս-արևելք՝ Կոտակաչի քաղաք։ Հրաբուխը գտնվում է Կոտակաչի Կայապաս էկոլոգիական արգելավայրում։
Իմբաբուրա հրաբուխը տեղակայված է պրովինցիայում։ Լա Էսպերանսայի մոտ գտնվող ամենաբարձր լեռը, որն ունի 4609 մետր բարձրություն, կարելի է բարձրանալ մեկ օրում։


== Կանտոններ ==
Պրովինցիան բաժանված է 6 կանտոնների։ Հետևյալ աղյուսակում ներկայացված են բնակչության թվաքանակն ըստ 2001 և 2010 թվականների մարդահամարների տվյալների, նրա տարածքը (քառ. կմ), կանտոնի վարչական կենտրոնը կամ մայրաքաղաքը։


== Ժողովրդագրություն ==
Էթնիկ խմբերն ըստ 2010 թվականի Էկվադորի մարդահամարի տվյալների․

Մետիսներ՝ 65.7%
Էկվադորի բնիկ ժողովուրդ՝ 25.8%
Աֆրո-էկվադորյան՝ 5.4%
Սպիտակ լատինաամերիկյան՝ 2.7%
Մոնտուբիո՝ 0.3%
Այլ՝ 0.1%


== Տես նաև ==
Էկվադորի վարչական բաժանում


== Ծանոթագրություններ ==


== Արտաքին հղումներ ==
«Volcán Imbabura» (Spanish)։ Արխիվացված է օրիգինալից 2006-08-22-ին
Բրայտնաու

Բրայտնաու  (գերմ.՝ Breitnau), կոմունա Գերմանիայի Բադեն Վյուրտեմբերգ երկրամասում։
Մտնում է Բրայսգաու Վերին Շվարցվալդ շրջանի կազմում։ Բնակչությունը կազմում է 1958 մարդ (ըստ 2010 թվականի դեկտեմբերի 31-ի)։ Տարածքը կազմում է 39,90 կմ²։ Պաշտոնական կոդ՝ 08 3 15 016։


== Ծանոթագրություններ ==


== Արտաքին հղումներ ==
Պաշտոնական էջ
Գալիլեա (այլ կիրառումներ)

Գալիլեա, կարող է վերաբերել՝

Գալիլեա - մունիցիպալիտետ Իսպանիայում, գտնվում է Ռիոխա պրովինցիայում
Գալիլեա - պատմական մարզ Իսրայելի հյուսիսում, Լիբանանի սահմանին
Գալիլեա - համայնք Բրազիլիայում՝ Մինաս Ժերայս նահանգի կազմում
Գալիլեա - լեռնագագաթ Նորվեգիայի Սվալբարդ կղզեխմբի Արևմտյան Շպիցբերգեն կղզում
Դեղնագլուխ խաղտտնիկ

Դեղնագլուխ խաղտտնիկ (լատ.՝ Motacilla citreola), խաղտտնիկների ընտանիքի թռչուն, որը գրանցված է ՀՀ Կարմիր գրքում։ Չվող է, հազվագյուտ։


== Արտաքին կառուցվածք ==
Մարմնի երկարությունը 17 սմ է, թևերի բացվածքը՝ 24-27 սմ, մարմնի կողքերը մոխրագույն են, ներքևապոչը՝ սպիտակ, կտուցը և ոտքերը՝ սև, թևին կան երկու լայն, սպիտակ զոլեր։ Բնադրման շրջանում հասուն արուի գլուխը վառ դեղին է՝ հետին մասում սև կիսաօձիքով սահմանագծված։ Թիկնոցը և մեջքը բաց մոխրագույն են։ Էգի գագաթը բաց մոխրագույն է, ունկընկալները՝ խայտերով՝ բաց գույնի միջնամասով։ Հետբնադրման շրջանում էգը և արուն նման են բնադրման շրջանի էգին։ Երիտասարդի մարմնի փետրածածկը վերևից մոխրավուն է, ներքնապոչը՝ աղոտ սպիտակ, ճակատը և հետին մասում բաց գույնի սահմանագծված ունկընկալը՝ դարչնագույն երանգով, հոնքերի հետին մասը և թևերի զոլերը՝ լայն, սպիտակ։ Բնակվում է ճահճուտներում, լճերի ու լճակների ափերին, թաց մարգագետիններում։


== Սննդառություն ==
Սնվում է մանր անողնաշարավորներով։


== Տարածվածություն ==
Հայաստանում հայտնաբերվել է 1995 թվականին։ Վերջերս հաստատվել են նաև բնադրման փաստեր Գետաշեն (Արմավիրի մարզ), Հարթավան (Արագածոտնի մարզ), Բայանդուր (Շիրակի մարզ) գյուղերի ծայրամասերում, Արմաշի (Արարատի մարզ) ձկնաբուծական լճակների տարածքում։ Չուի ժամանակ մեծ երամներ չի կազմում, հաճախ հանդիպում է այլ խաղտտնիկների, ձիաթռչնակների խառը երամներում։ Արժեքավոր է որպես սակավաթիվ, սահմանափակ տարածված տեսակ։


== Պահպանություն ==
Հայաստանում հազվագյուտ տեսակ է՝ խիստ սահմանափակ արեալով։ Ընդգրկված է ԲՊՄՄ Կարմիր ցուցակում, և գնահատվում է որպես խոցելի տեսակ։
Վերջին տարիներին կազմում է սակավաթիվ գաղութներ։
Վտանգման հիմնական գործոնները հայտնի չեն։
Պահպանվում է «Սևան» ազգային պարկի տարածքում։ Շիրակի մարզի բնադրավայրերը գտնվում են «Արփի լիճ» ազգային պարկի սահմաններում։


== Ծանոթագրություններ ==
Կռեի

Կռեի (էստ․՝ Krei), գյուղ Էստոնիայի Հարյումաա նահանգի Կոսե շրջանում։
2011 թվականի տվյալներով գյուղում բնակվում էր 138 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օմփարեթ

Օմփարեթ (վրաց.՝ ომფარეთი), գյուղ Վրաստանում։ Գտնվում է Գուրիայի մարզի Լանչխութի շրջանում։


== Դիրք ==
Գյուղը գտնվում է ծովի մակարդակից 18 մետր բարձրության վրա՝ Սև ծովի ափին։ Շրջկենտրոն Լանչխութից գտնվում է 29 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 491 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին. հարևան Սուփսա գյուղում գտնվում է հերթական կայարանը։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Ֆուտբոլային լիգայի գավաթի եզրափակիչ 1993

Ֆուտբոլային լիգայի գավաթի եզրափակիչ 1993, Ֆուտբոլային լիգայի գավաթի 33-րդ խաղարկությունն է, որում հաղթեց «Արսենալ» ֆուտբոլային ակումբը 2-1 հաշվով՝ «Շերֆիլդ Ուենսդեյին»։ Խաղը կայացավ Լոնդոնի Ուեմբլի մարզադաշտում։
Զերակլու Գյադուկ

Զերակլու Գյադուկ, լեռնանցք Հայկական լեռնաշխարհում, Սիփանի հյուսիս֊արևելքի բազկի ծայրում, Վանա լճից հյուսիս։ Այստեղով է անցնում Բանան և Զերակլու գետերը միացնող ճանապարհը։ Նշանակված է Կովկասի 5֊վերստանոց քարտեզում։


== Ծանոթագրություններ ==
Օ Պան Սոկ

Օ Պան Սոկ (կորեերեն՝ 오반석; մայիսի 20, 1988(1988-05-20), Գյոնգի, Հարավային Կորեա), հարավկորեացի ֆուտբոլիստ, «Չեջու Յունայթեդ» ակումբի պաշտպան։


== Ակումբային կարիերա ==
Ծնվել է 1988 թվականի մայիսի 20-ին Քվաչոն քաղաքում։ Ֆուտբոլիստն իր կարիերան սկսել է Կոնկուկի համալսարանի ֆուտբոլային թիմում, որից հետո 2011-ին հայտնվել է «Ջեջու Յունայթեդ» ակումբում, որի գույները պաշտպանում է նաև այսօր։ 2015-ի մրցաշրջանից առաջ ընտրվել է «Ջեջու Յունայթեդ»-ի նոր ավագ, իսկ 2017-ին հայտնվել է Կեյ-լիգայի մրցաշրջանի խորհրդանշական հավաքականում։


== Կարիերան հավաքականում ==
2018 թվականի մայիսի 28-ին պաշտոնական խաղերում նորամուտը նշել Է Հարավային Կորեայի ազգային հավաքականի կազմում՝ Հոնդուրասի դեմ ընկերական խաղում (2:0)։
Հավաքականի կազմում մասնակցել է Ռուսաստանում կայանալիք 2018 թվականի Աշխարհի առաջնությանը։


== Վիճակագրություն ==


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում(անգլ.)Վիճակագրություն FIFA-ի կայքում(անգլ.)
Նյոլ սյուր Սյոդր

Նյոլ սյուր Սյոդր (ֆր.՝ Nieulle-sur-Seudre), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Մարեն կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17265։


== Բնակչություն ==
Համայնքի բնակչությունը 2010 թվականին կազմում էր 1127 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Նյոլ սյուր Սյոդրի վիճակագրության ազգային ինստիտուտ (ֆր.)
Վիկտոր Կոնոպլյով

Վիկտոր Վալերիի Կոնոպլյով (1969, մարտի 22, Մալորիտա, Բրեստի շրջան, Բելառուս), ռուս բանաստեղծ։ Արցախի հիմնի գրական ռուսերեն թարգմանության հեղինակը։


== Կենսագրություն ==
Վիկտոր Կոնոպլյովը ծնվել է Բելառուսի Մալորիտա քաղաքում, ապրում և ստեղծագործում է Նիժնի Նովգորոդում։ 
1994 թվականին ավարտել է ՌԴ կառավարությանն առընթեր Վոլգո-Վյատսկի պետական ծառայության ակադեմիան։ Համալսարանական վկայագրեր է ստացել «Կառավարման գործի հոգեբանություն», «Ինտեգրացված կառավարման համակարգի ձևավորման հիմքերը», «Հայաստանի պատմություն»,
«Հայկական երաժշտության պատմություն»դասընթացների ուսումնասիրության համար։ Ակտիվ կերպով զբաղվում է հասարակական գործունեությամբ՝ միջհայկական և ռուս-հայկական կապերի ստեղծման  և ամրապնդման, Հայոց ցեղասպանության ճանաչման  հարցի առաջխաղացման և ԼՂՀ ճանաչման ոլորտում։
Գրական և լրագրողական գործունեությունը սկսել է 1983 թվականից։ «Среда обитания», «Нижегородские армяне» (2009), «Армяне в мире» (2010) համացանցային նախագծերի հեղինակն է։ Տպագրվել է բազմաթիվ ինտերնետային և տպագիր մամուլի համարներում, ժողովածուներում։
1989 թվականից Կոլչուգինսկի «ԳՌԱՄՄ» ստեղծագործական խմբի անդամ է։ 1993 թվականին Վիկտոր Կոնապլյովի բանաստղծությունների հիման վրա Սերգեյ Դանիլովը երաժշտություն է գրել և թողարկել «Не люби меня» (Մի սիրիր ինձ) ձայնասկավառակը։ 2002 թվականին Ռուսաստանի գրողների միության Նիժեգորոդյան բաժնի մասնակցությամբ լույս է տեսել «Состояние любви» (Սիրո վիճակ) առաջին գրքույկը։ 2011 թվականին «Любить Армению по-русски» բանաստեղծությունն ընդգրկվել է Հայաստանի ավագ դպրոցների 12-րդ դասարանի ռուսերենի դասագրքերի մեջ։ 2013 թվականից Լեռնային Ղարաբաղի գրողների միության պատվավոր անդամ է, 2014 թվականից՝ Սանկտ-Պետերբուրգի գրողների քաղաքային և գրողների Միջազգային միության անդամ։ 2015 թվականից «La Filológica por la Causa» միջազգային բանասիրական հասարակության անդամ է։


== Ստեղծագործություններ ==
«Սիրո բնորոշումներ» (Состояния любви, 2002)
«40» (2009)
«Հայաստանը սիրո աղբյուր» (2013)


== Պարգևներ, մրցանակներ ==
Ազգային գրական ցանցի՝ գրաքննադատության մրցույթի դիպլոմ, 2004 թ.
«Ռուսաստանի ոսկե գրիչ» դիպլոմ, 2006 թ.
ՀՀ Սփյուռքի նախարարության պարգև, 2010 թ.
«Արցախի Պետական Համալսարանի 40 ամյակ»-ի մեդալ, 2011 թ.
ԼՂՀ Քաշաթաղի շրջանի Ադմինիստրացիայի պատվոգիր, 2012 թ.
Զոհված Ազատամարտիկների Միության «Մայրական երախտագիտություն» մեդալ
«Ռուսաստանի հայերի միության 10-ամյակի մեդալ», 2014 թ.
«Գևորգյան մարտարվեստի դպրոցի» շնորհակալագիր, 2014 թ.
«Ղարաբաղի ազգային-ազատագրական շարժման 25-ամյակի» մեդալ, 2015 թ.
«Լերմոնտովի 200-ամյա հիշատակի մեդալ», 2015 թ.


== Ծանոթագրություններ ==


== Արտաքին հղումներ ==
Վիկտոր Կոնոպլյով, «Յառնած եզերք»
Վիկտոր Կոնոպլյով. Ճանաչե՞լ է արդյոք Ռուսաստանը հայոց ցեղասպանությունը
Виктор Коноплев: Признала ли Россия геноцид армян?
Գերմանական կայսրության Հարավային բանակ

Գերմանական կայսրության Հարավային բանակ (գերմ.՝ Südarmee / Armeeoberkommando Süd / A.O.K. Süd), գերմանական բանակի մաս կազմող զորամիավորում։ Ստեղծվել է 1915 թվականի հունվարի 11-ին Ռուսական կայսրության դեմ ռազմական արշավանքներ կազմակերպելու նպատակով; Հիմնականում մասնակցել է Արևելյան ռազմաճակատի մարտերին։ Կազմալուծվել է 1918 թվականի հունվարի 25-ին։


== Պատմություն ==
Գերմանական կայսրության Հարավային բանակը ստեղծվել է 1915 թվականի հունվարի 11-ին Բրեսլաուի տարածքում 2-րդ կորպուսի՝ բանակի ձևափոխման ճանապարհով։ Այն պետք է մասնակցեր հունգարական Կարպատի շրջանում։ Հրամանատար էր նշանակվել հետևազորի գեներալ Ալեքսանդր ֆոն Լիզինգը։ 1915 թվականի հուլիսի 8-ին վերջինս դարձավ Բուգյան բանակի հրամանատար։ Հարավային բանակի ղեկավարումը ստանձնեց 2-րդ Բավարական պահեստային կորպուսի հետևազորի գեներալ Ֆելիքս ֆոն Բոտմերա։
Պատերազմից Ռուսական կայսրության դուրս գալուց հետո (Բրեստ-Լիտովսկի համաձայնագրի կնքում) և մասամբ գրավյալ տարաքծներից գերմանական զորքերի դուրս բերումից հետո Հարավային բանակը կազմալուծվեց։
Տարբեր ժամանակներում բանակի շտաբը տեղակայված է եղել Մուկաչևո (1915 թվականի հունվարի 11-ից), Ստրի (1915 թվականի հուլիսի 5-ից), Բերեժանի (1915 թվականի սեպտեմբերի 4-ից), Խոդորով (1916 թվականի նոյեմբերի 15-ից) և Չորտկով (1917 թվականի օգոստոսի 4-ից)։


== Ծանոթագրություններ ==


== Գրականություն ==
Сron, Hermann. Imperial German Army 1914-18: Organisation, Structure, Orders-of-Battle. — Helion & Co, 2002 (репринт 1937 года). — ISBN 1-874622-70-1(անգլ.)
Ellis, John; Cox, Michael. The World War I Databook. — Aurum Press Ltd, 1993. — ISBN 1-85410-766-6(անգլ.)
Ռիպեն

Ռիպեն (ուկրաիներեն՝ Рипень), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Ռիպեն գյուղում բնակվում էր 350 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պուխհայմ

Պուխհայմ (գերմ.՝ Puchheim), քաղաք Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆյուրստենֆելդբրուկ շրջանի կազմի մեջ։ Բնակչությունը կազմում է 19 769 մարդ (2010 թվականի դեկտեմբերի 31-ի տվյալներով)։ Զբաղեցնում է 12,23 կմ քառ. տարածք։ Պաշտոնական կոդը՝ 09 1 79 145:
Կոմունան բաժանված է 2 քաղաքային շրջանների։


== Արտաքին հղումներ ==
Պաշտոնական էջ
Մեհիկոոռմա

Մեհիկոոռմա (էստ․՝ Mehikoorma), գյուղական ավան Էստոնիայի Տարտումաա նահանգի Մեեկսի շրջանում։
2011 թվականի տվյալներով գյուղական ավանում բնակվում էր 186 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Պատրիկ Բևեռլի

Պատրիկ Բևեռլի (անգլ.՝ Patrick Beverley, հուլիսի 12, 1988(1988-07-12), Չիկագո), ամերիկացի պրոֆեսիոնալ բասկետբոլիստ, խաղարկող։ Հանդես է գալիս Բասկետբոլի ազգային ասոցիացիայի (NBA) «Հյուստոն Ռոքեթս» ակումբում։


== Արտաքին հղումներ ==
Էջը NBA.com կայքում(անգլ.)
Էջը ՖԻԲԱ Եվրոպայի պաշտոնական կայքում(անգլ.)
Լի Մին

Լի Մին (չինարեն՝ 李明 հունվարի 26, 1971(1971-01-26), Դալյան, Լյաոնին, Չինաստան), չինացի ֆուտբոլիստ, խաղում է կիսապաշտպանի դիրքում։ 1990 թվականից մինչև 2000 թվականը հանդես է եկել Չինաստանի ֆուտբոլի ազգային հավաքականում։ Կարիերան ավարտելուց հետո դարձել է «Դալյան Աերբին» ՖԱ-ի նախագահ։ 2011 թվականին ակումբը հաղթել է Չինաստանի առաջնությունը և իրավունք ստացել մասնակցելու Չինաստանի սուպերլիգային։ Որպես ֆուտբոլիստ մեծ հեղինակություն էր վայելում. ամբողջ կարիերայում նա խաղացել է մեկ ակումբում՝ «Դալյան Վանդա», որը չինական ֆուտբոլում երկար տարիներ է ապրել։ «Դալյան Վանդա» ակումբի կազմում նվաճել է 8 չեմպիոնական տիտղոս, նաև 3 անգամ հաղթել է Չինաստանի առաջնություններում։ Բնութագրվում է որպես ամենաշնորհալի ֆուտբոլիստներից մեկը չինական ֆուտբոլում։ Ազգային հավաքականում խաղացել է 141 խաղ, որը ներկայից դրությամբ ռեկորդ է ՉԺՀ-ում։


== Կարիերա ==
Լի Մինան «Դալյան Վանդա» ֆուտբոլային ակումբի խաղացող էր։ հանդես է եկել 1989 թվականից։ Ամբողջ կարիերան ֆուտբոլիստը խաղացել է մեկ ակումբում՝ «Դալյան Վանդա» (2000 թվականից արդեն «Դալյան Շիդե»)։ Հանդես է եկել աջ կիսպաշտպանի դիրքում։ 1994 թվականին Լի Մինի թիմին հաջողվում է հաղթել Չինաստանի առաջնությունը, դրանից հետո մի քանի մրցաշրջան ակումբը եղել է Չինաստանի լավագույնը։ 1994 թվականից մինչև 2002 թվական «Դալյան» ակումբը արժանացել է 8 տիտղոսի։ 1996 թվականի մրցաշրջանը ակումբի համար ռեկորդային էր. «Դալյան» ակումբը ավարտել է մրցաշրջանը առանց պարտության։


== Ելույթները որպես ֆուտբոլիստ ==


=== Գոլերը հավաքականում ===


== Ձեռքբերումներ ==
«Դալյան Վանդա»; Լիգաների և սուպերլիգաների չեմպիոն՝ 1994, 1996, 1997, 1998, 2000, 2001, 2002, 2005 թվականներին։Չինաստանի լիգայի Մրցանակակիր։ 1992, 2001, 2005 թվականներին։


== Հետաքրքիր փաստեր ==
Լի Մին Չինական ֆուտբոլի պատմության մեջ առաջին ֆուտբոլիստն է, ով Չինաստանի ֆուտբոլի ազգային հավաքականի կազմում խաղացել է 141 խաղ։


== Արտաքին հղումներ ==
Ֆուտբոլիստի պրոֆիլը


== Ծանոթագրություններ ==
Նովա Օլինդա դու Մարանիան

Նովա Իորկի (պորտ.՝ Nova Olinda do Maranhão), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 14 086 մարդ՝ 2006 թվականի տվյալներով։ Գրավում է 2 464,124 կմ2 տարածք։ Բնակչության խտությունը՝ 5,7 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 23.976.577,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.619,16 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,568 (տվյալները ՄԱԿ-ի զարգացման ծրագրի)։


== Ծանոթագրություններ ==
Մուխաեստատե

Մուխաեստատե (վրաց.՝ მუხაესტატე), գյուղ Վրաստանում։ Գտնվում է Աջարիայի Ինքնավար Հանրապետության Քոբուլեթի շրջանում։


== Դիրք ==
Գտնվում է ծովի մակարդակից 80 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2045 մարդ։


== Ծանոթագրություններ ==
(7387) Մալբիլ

(7387) Մալբիլ (անգլ.՝ Malbil), աստերոիդ աստերոիդների հիմնական գոտում։ Հայտնաբերվել է 1982 թվականի հունվարի 30-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,449569 ա. մ., առավելագույնը մոտենում է 2,0727 ա. մ. հեռավորության վրա և հեռանում 2,8264 ա. մ.։ Արեգակի շուրջ մեկ ամբողջական պտույտ է կատարում 1400,34 երկրային օրվա ընթացքում, իր ուղեծրով շարժվելով միջինում 0,257081 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7387) Մալբիլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (160201-160300)

Աստերոիդների ցանկ (160101-160200)  • Աստերոիդների ցանկ  • Աստերոիդների ցանկ (160301-160400)
 Աստերոիդների ցանկ (160101-160200)  • Աստերոիդների ցանկ  • Աստերոիդների ցանկ (160301-160400)
Օլշանի (գյուղ, Լուխովիցկի շրջան)

Օլշանի (ռուս.՝ Ольшаны), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սաշա Վույաչիչ

Ալեքսանդր (Սաշա) Վույաչիչ (սլով.` Aleksandar Saša Vujačić, սերբ. կիրիլիկ` Александар »Саша« Вујачић, մարտի 8, 1984(1984-03-08), Մարիբոր, Սլովենիա), սլովեն պրոֆեսիոնալ բասկետբոլիստ, պաշտպան։
Հանդես է եկել Եվրոպայում և Միացյալ Նահանգներում։ Եվրոպական ակումբներում Վույաչիչն ավելի շատ խաղում էր որպես խաղարկող, իսկ NBA-ում անցկացրած տարիներին՝ որպես հարձակվող պաշտպան։
Հայրը՝ Վասո Վույաչիչ անվամբ, նախկինում եղել է սերբ բասկետբոլի մարզիչ։ Վույաչիչը հանդես է եկել Սլովենիայի երիտասարդական հավաքականում, որի կազմում 2002 թվականի Եվրոպայի կրտսեր առաջնությունում հաղթել է արծաթե մեդալ։
Պրոֆեսիոնալ կարիերան սկսել է 16 տարեկան հասակում՝ իտալական «Սնայդերո Ուդինե» ակումբում, որից հետո մուտք է գործում 2004 թվականի NBA դրաֆթ, որտեղ ընտրվում է «Լոս Անջելես Լեյքերսի» կողմից՝ 1-ին ռաունդի 27-րդ ընտրության իրավունքով։
«Լոս Անջելես Լեյքերսի» կազմում 2009 և 2010 թվականներին դարձել է NBA չեմպիոն։
2010 թ.-ի դեկտեմբերի 15-ին Վույաչիչին ներառում են փոխանակման մեջ, և նա հայտնվում է «Նյու Ջերսի Նեթս» (այժմ՝ «Բրուքլին Նեթս») ակումբում։
2011 թվականի հուլիսին Վույաչիչը նոր պայմանագիր է կնքում թուրքական «Էֆես Պիլսենի» հետ (այժմ՝ «Անադոլու Էֆես») ։


== Փաստեր ==
Վույաչիչը ծնվել է սերբ հոր և սլովենացի մոր ընտանիքում։ Հայրը եղել է բասկետբոլի մարզիչ, իսկ մայրը՝ նախկին վոլեյբոլիստուհի։ Երբ Վույաչիչը բոլորում է 6 տարին, ծնողները բաժանվում են։
Ունի քույր և եղբայր՝ Նինա և Ալյոշա անուններով։
Սահուն կերպով տիրապետում է իտալերեն լեզվին։ «Լոս Անջելես Լեյքերս» ակումբում անցկացրած տարիներին Վույաչիչը հաճախ իտալերեն էր խոսում Կոբի Բրայանտի հետ, ով նույնպես լիակատար տիրապետում է լեզվին։
Ժամանակին նշանված է եղել ռուս հայտնի թենիսիստուհի Մարիա Շարապովայի հետ, սակայն զույգը բաժանվել է 2012 թվականին։


== Ծանոթագրություններ ==


== Արտաքին հղումներ ==
Պաշտոնական կայք Archived 2016-05-01 at the Wayback Machine.
Սաշա Վույաչիչ - Էջը Թվիթերում
NBA.com էջ
Euroleague.net էջ
Լիադոռե

Լիադոռե (իսպ.՝ Lladorre), մունիցիպալիտետ Իսպանիայում, մտնում է Լիեյդա պրովինցիայի կազմի մեջ, Կատալոնիայի ինքնավար մարզում։ Մունիցիպալիտետը մտնում է Պալյասր Սոբիրա համայնքի կազմի մեջ։ Զբաղեցնում է 146,99 կմ² տարածք։ Բնակչությունը 232 մարդ է (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento Archived 2003-12-07 at the Wayback Machine.
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
772

772 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 772 թվականն է, 
VIII դարի 72-րդ տարին։


== Դեպքեր ==


== Ծնունդներ ==


== Մահեր ==
Պարնյան

Պարնյան (ֆր.՝ Pargnan), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գինիկուր կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02596:


== Բնակչություն ==
2010 թվականի տվյալներով՝ համայնքի բնակչությունը կազմում է 62մարդ։


== Տնտեսություն ==
2010 թվականին համայնքի 47 աշխատունակ (15-64 տարեկան) բնակիչներից 31-ը տնտեսապես ակտիվ էին, 16-ը՝ ոչ ակտիվ (ակտիվության ցուցանիշը կազմել է 66,0%, 1999 թվականին եղել է 57,7%)։ 31 տնտեսապես ակտիվ բնակիչներից աշխատում էին 31-ը (15 տղամարդ և 16 կին), գործազուրկներ չկային։ 16 տնտեսապես ոչ ակտիվ բնակիչներից 3-ը եղել են աշակերտներ կամ ուսանողներ, 8-ը՝ թոշակառուներ, 5-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Պարնյան (ֆր.)
Նովոպավլովկա (գյուղ, Պերվոմայսկի շրջան)

Անվան այլ կիրառումների համար տե՛ս՝ ՆովոպավլովկաՆովոպավլովկա (ուկրաիներեն՝ Новопавлівка), գյուղ Ուկրաինայի Նիկոլաևի մարզի Պերվոմայսկի շրջանում։ Հիմնադրվել է 1815 թվականին։
2001 թվականի տվյալներով Նովոպավլովկա գյուղում բնակվում էր 69 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայրենասեր

«Հայրենասեր» շաբաթաթերթ, քաղաքական, բանասիրական և առևտրական շաբաթաթերթ, 1845 թվականից՝ երկշաբաթաթերթ։ Հանդիսացել է Արազածունյաց մշակութային ընկերության հրատարակությունը։ Լույս է տեսել 1843-1846 թվականներին, Զմյուռնիայում։ Խմբագիր՝ Խ. Մելիքսելումյանց։ Տպագրել է լուրեր, առևտրական ծանուցումներ, բարոյախոսական՝ «Հայրենասեր» շաբաթաթերթի գլխագիրը զրույցներ, հատվածներ պատմա-ուղեգրական երկերից, գրական-գեղարվեստական, թարգմանչական գործեր։ Մասնավորապես լույս է ընծայել տեղեկություններ ռուսահայ կյանքից, հնդկահայ գաղութից։ 
Խուսափելով կառավարությանը քննադատելուց և կրոնական խնդիրներ արծարծելուց՝ բավարարվել է գաղութի հարուստ վերնախավի արատների մատնանշմամբ։ Ծանոթացրել է նաև ժամանակի գիտական հայտնագործություններին։ «Հայրենասեր» շաբաթաթերթը հալածվել և արգելքների է հանդիպել լեզվի, կրթության, լուսավորության հարցերում ունեցած ուրույն դիրքորոշման համար։ Թերթի լեզուն աշխարհաբար էր։


== Ծանոթագրություններ ==
Չերվոնոզորևկա

Չերվոնոզորևկա (ուկրաիներեն՝ Червонозорівка), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Չերվոնոզորևկա գյուղում բնակվում էր 391 մարդ։ Բնակավայրը զբաղեցնում է 2005 կմ² տարածք։ Բնակչության խտությունը կազմում էր 195,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆես (գլխարկ)

Ֆես (թուրքերեն՝ fes, արաբերեն՝ طربوش, տառբուշ‎), արևելյան գլխարկ, անվանումը ծագում է Մարոկկոյի Ֆես քաղաքի անունից։ Հիմնականում պատրաստած է լինում կարմիր թաղիքից, գլանաձև է՝ վերևում կախ ընկած ծոպիկով։
Ունի բյուզանդական ծագում։ Օսմանյան կայսրության մեջ ֆես կրելը պարտադիր էր, համարվում էր բարեպաշտության նշան, սակայն 1925 թ. արգելվել է Մուստաֆա Քեմալ Աթաթուրքի կողմից։
Օլիվեթա Սան Միկելե

Օլիվեթա Սան Միկելե (իտալերեն՝ Olivetta San Michele  )՝ կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 255 մարդ (2008)։ Բնակչության խտությունը՝ 18 մարդ/կմ²։ Տարածքը կազմում է 14 կմ²։ Փոստային ինդեքս՝ 18030։ Հեռախոսային կոդ՝ 0184։


== Ժողովրդագրություն ==
Բնակչության դինամիկան.


== Համայնքի վարչակազմ ==
Հեռախոսահամար՝ 0184 222333
Էլեկտրոնային հասցեն՝ polizmun.olivetta@libero.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դարյա Նաումովա

Դարյա Նաումովա (բելառուս․՝ Дар'я Сяргееўна Навумава, օգոստոսի 26, 1995(1995-08-26), Patoka, Q4374880?, Kličaŭ District, Մոգիլյովի մարզ, Բելառուս), բելառուս ծանրորդ, 2016 թվականի Օլիմպիական խաղերի արծաթե մեդալակիր 75 կգ քաշային կարգում։ 2019 թվականի Եվրոպայի չեմպիոն։ 2018 թվականի աշխարհի առաջնության մրցանակակիր։ Բելառուսի Հանրապետության միջազգային կարգի սպորտի վարպետ։


== Կենսագրություն ==
Դարյա Սերգեևնա Նաումովան ծնվել է 1995 թվականի օգոստոսի 26-ին Մոգիլևսկի մարզի Կլիչևսկի շրջանի Պոտոկա գյուղում։
Ապրում է Բոբրույսկում։


=== Ընտանիք ===
Հայր — Սերգեյ Միխայլովիչ Նաումով
Մայր — Իրինա Մատվեևնա Նաումովա
Ավագ քույր — Պոլինա (ծնվել է 1987 թվականին), քոլեջի դասախոս, պատանեկության տարիներին զբաղվում էր սպորտով։
Կրտսեր քույր — Մարինա (ծնվել է 1990), դպրոցի ուսուցիչ


== Կարիերա ==
Միջազգային ասպարեզում նորամուտը նշել է 2012 թվականին Եվրոպայի մինչև 69 կգ պատանիների առաջնությունում։ Հետագայում հանդես է եկել մինչև 75 կգ քաշային կարգում։
2018 թվականի նոյեմբերի սկզբին Աշխաբադում կայացած աշխարհի առաջնությունում Բելառուս մարզուհին, մինչև 81 կգ քաշային կարգում, նվաճել է բացարձակ արծաթե մեդալ։ Ընդ որում հրում վարժությունում նա փոքր ոսկե մեդալ է նվաճել 137 կգ ծանրաձողը պահելով գլխավերևում, իսկ պոկում վարժությունում փոքր բրոնզե մեդալ է նվաճել 108 կգ արդյունքով։
2019 թվականին Բաթումիում կայացած Եվրոպայի առաջնությունում Դարյան նվաճեց մինչև 76 կգ քաշային կարգի չեմպիոնի տիտղոսը՝ երկու վարժությունների արդյունքում վերցնելով 242 կգ քաշ։ Պոկում վարժությունում նա երկրորդն էր (106 կգ), իսկ հրում վարժությունում՝ առաջինը (136 կգ)։
Իսկ սեպտեմբերին Նաումովան, որը հանդես էր գալիս 81 կգ քաշային կարգում, չորրորդ տեղն էր գրավել Պատայայի աշխարհի առաջնությունում։ Նա ցույց է տվել 244 կգ (109+135) արդյունք՝ 6 մոտեցումից կատերելով միայն 3-ը։


== Հիմնական արդյունքներ ==


== Ծանոթագրություններ ==
Աստերոիդների ցանկ (125401-125500)

Աստերոիդների ցանկ (125301-125400)  • Աստերոիդների ցանկ  • Աստերոիդների ցանկ (125501-125600)
 Աստերոիդների ցանկ (125301-125400)  • Աստերոիդների ցանկ  • Աստերոիդների ցանկ (125501-125600)
Ռիբմոն սյուր Անկր

Ռիբմոն սյուր Անկր (ֆր.՝ Ribemont-sur-Ancre), համայնք Ֆրանսիայի Պիկարդիա մարզի Սոմ գավառում։
Բնակչությունը 2009 թվականի դրությամբ կազմում է 630 մարդ, բնակչության խտությունը` 68.26 մարդ/կմ²։ Բնակավայրը զբաղեցնում է 9.23 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 21 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 382 աշխատունակ (15-64 տարեկան)  բնակիչ, որոնցից ակտիվ էին 284-ը, իսկ ոչ ակտիվները` 98։ Ակտիվության ցուցանիշը կազմում է 74,3 %։ 284 աշխատունակ մարդկանցից աշխատել է 258 անձ (136 տղամարդ և 122 կին)։ Գործազուրկ են եղել 26 անձ (13 տղամարդ և 13 կին)։ 98 անաշխատունակներից 27-ը եղել են աշակերտներ կամ ուսանողներ, 47-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իվան Ստոյանով

Իվան Իվանով Ստոյանով (բուլղար․՝ Иван Стоянов, հուլիսի 24, 1983(1983-07-24), Սլիվեն, Բուլղարիա), բուլղարացի ֆուտբոլիստ, «Մոնտանա» ակումբի հարձակվողական ոճի կիսապաշտպան։


== Կարիերա ==
Իր մասնագիտական կարիերան սկսել է հայրենի քաղաքի «Սլիվեն» ակումբում։ 2005 թվականին պայմանագիր է կնքել գերմանական Բունդեսլիգայի «Շտուտգարտ» ակումբի հետ, սակայն անցկացրել է միայն մեկ խաղ երկրորդ թիմի կազմում և 2006 թվականի մայիսին վերադարձել է «Սլիվեն»։ Փայլուն կերպով անցկացնելով 2008/09 մրցաշրջանը՝ 2009 թվականի մայիսի 24-ին եռամյա պայմանագիր է կնքել Սոֆիայի ԲԿՄԱ ակումբի հետ։ 2009 թվականի հուլիսի 30-ին առաջին անգամ խաղադաշտ է դուրս եկել ԲԿՄԱ-ի կազմում՝ մասնակցելով ՈՒԵՖԱ-ի գավաթի որակավորման երրորդ փուլի շրջանակներում անցկացվող իռլանդական «Դերի Սիթի» ակումբի դեմ խաղին, որի ընթացքում էլ խփել է իր առաջին գոլը ակումբի կազմում։ 2010 թվականի փետրվարի 25-ին տեղափոխվել է Վլադիկավկազի «Ալանիա» ակումբ, իսկ 2010 թվականի ամռանը վերադարձել է Բուլղարիա և դարձել «Լուդոգորեց» ակումբի խաղացող։ 2014 թվականի փետրվարին տեղափոխվել է Սոֆիայի ԲԿՄԱ։


== Հետաքրքիր փաստեր ==
Իվան Ստոյանովը բուլղարացի հայտնի ֆուտբոլիստ Յորդան Լեչկովի զարմիկն է։


== Ձեռքբերումներ ==


=== Ակումբային ===
 «Ալանիա»

Ռուսաստանի գավաթի խաղարկության եզրափակչի մասնակից - 2010/11 «Լուդոգորեց»

Բուլղարիայի չեմպիոն (3) - 2011/12, 2012/13, 2013/14
Բուլղարիայի գավաթակիր (2) - 2011/12, 2013/14


=== Անհատական ===
Բուլղարիայի առաջնության լավագույն ռմբարկու -2011/2012


== Ծանոթագրություններ ==


== Արտաքին հղումներ ==
Էջը football24.bg կայքում
Պրոֆիլը transfermarkt.com կայքում(անգլ.)
Էջը soccerway.com կայքում (անգլ.)
Վիճակագրութունը National Football Teams կայքում(անգլ.)
Ֆանտանել-Կոջալակ հողմաէլեկտրակայան

Ֆանտանել- Կոջալակ (ռումիներեն՝ Parcul eolian Fântânele-Cogealac), հողմաէլեկտրակայան Կոնստանցա ժուդեցի երկու ռումինական Ֆանտանել և Կոջալակ կոմունաների տարածքում: Մոտ 2,5 ՄՎտ հզորությամբ 240 հողմային գեներատորներով, նրա ընդհանուր պայմանանական արտադրական հզորությունը 600 ՄՎտ է: Գործարկման հանձնելու ժամանակ դա Ռումինիայում ամենամեծ հողմակայանն էր և աշխարհի խոշորագույն հողմաէլեկտրակայաններից մեկը: Հողմաէլեկտրակայանի օպերատորը Չեխիայի ČEZ էներգետիկ ընկերությունն է:


== Նկարագրություն ==
Հողմագեներատորները տեղակայված են 12 կմ × 6 կմ հողամասի վրա: Էլեկտրակայանի մեծ մասը (139 հողմագեներատորներ) գտնվում է Ֆանտանելի կոմունայի տարածքում: Մնացած 101 հողմային տուրբինները տեղակայված են Կոդջալակ կոմունայում: Հողմակայան կառուցելու, ինչպես նաև դրա ինֆրակառուցվածքի ընդհանուր արժեքը կազմել է շուրջ 1.1 միլիարդ եվրո:


== Պատմություն ==
Հողմակայանը նախագծվել է ամերիկյան Continental Wind Partners ընկերության կողմից: 2008 թվականին նա նախագծի իրավունքները վաճառեց Չեխիայի ČEZ էներգետիկ ընկերությանը: 2007 թվականին շինարարության թույլտվություն է տրվել, իսկ էլեկտրակայանի շինարարական աշխատանքները սկսվել են 2008 թվականի նոյեմբերին: Նախագիծն իրականացվել է երկու փուլով, տուրբիններ են կառուցվել նախ՝ Ֆանտանելում, ապա Կոջալակում: 2010 թվականի հունիսին առաջին տուրբինը միացվեց ցանցին, իսկ 2012 թվականի նոյեմբերին էլեկտրակայանն ամբողջությամբ շահագործման հանձնվեց:


== Տեխնիկա ==
Էլեկտրակայանը հագեցած է մոտավորապես 2.5 ՄՎտ հզորությամբ General Electric 2.5 XL տիպի 250 հողմագեներատորներով: Նրանցից յուրաքանչյուրն ունի 100 մ անվագնդի բարձրության կենտրոն և 99 մ ռոտորի տրամագիծ: Այսպիսով, տեղադրման բարձրությունը գրեթե 150 մ է: Հողմագեներատորների բաղադրիչները արտադրվել են տարբեր երկրներում, պտտվող թևերը արտադրվել են Բրազիլիայում, Իսպանիայում և Գերմանիայում, մոտոգոնդոլները՝ Գերմանիայում, աշտարակի հատվածները` Գերմանիայում 7 Չինաստանում, ներքին էլեկտրական բաղադրիչների մեծ մասը արտադրվում է ԱՄՆ-ում:
Արտադրված էլեկտրաէներգիան մատակարարվում է էլեկտրահաղորդման գծերով՝ հատուկ հողմաէլեկտրակայանների համար կառուցված Էլեկտրական ենթակայանների միջոցով:


== Ծանոթագրություններ ==